Extret de www.radiocatalunya.ca TRIOMFA LA COCA-COLA CATALANA Un empresari de Sant Feliu de Codines (el Vallès Oriental) ha venut, en dos mesos, 8.000 ampolles d'Alter Cola; refresc conegut com la coca-cola catalana. Ramon Carner és el propietari de la Rostisseria Ramon i explica que li prenen de les mans el producte. Reconeix que, gràcies al moment polític actual, ha experimentat un creixement de vendes espectacular "com a reacció contrària al boicot del cava català" que es va produir a finals de 2005 i coincidint amb el Nadal. En Ramon Carner distribueix l’Alter Cola per tot Catalunya amb un gran èxit ja que "a la gent, a més, li agrada" i és que, tal i com explica "és la millor de totes les coles alternatives que han anat sorgint". Tant és així que "la gent que em demanava una caixa ara se n’emporta cinc", explica l’empresari a aquest diari digital. En Ramon Carner segueix barrinant i ja prepara una moguda molt divertida per Sant Jordi. En Ramon és propietari d'un negoci familiar de restauració que es dedica a les amanides, als plats preparats i a les postres. Però la seva nova aventura va començar l'octubre de 2005 quan va participar en una "trobada de joves artesans organitzada per la Unió Europea". Allà, va entrar en contacte amb la persona que, a la "Catalunya Nord", fabrica la cola catalana. En va fer una comanda inicial "per veure què passava d’un centenar de caixes". Ben aviat, però, va veure com les ampolles "es fonien" i en demanava més. Aquest empresari, que ja ha venut 8.000 ampolles en només dos mesos, passeja "com en Jordi Pujol" per tot Catalunya visitant clients. "Des de Figueres a Tarragona passant per Barcelona o Vilafranca del Penedès o les comarques lleidatanes". Uns clients que, tal i com explica, li han demanant "cada cop més caixes" ja que "la gent que prova l'Alter Cola, repeteix". Com a exemple, parla d'un restaurant "exòtic" que hi ha a Vilanova i la Geltrú (el Garraf) que distribuïa entre els seus clients la Meca-Cola (la cola alternativa del món islàmic) però que ha quedat encantat "amb la cola catalana" que és la que "ara ofereix ja que no en vol saber res de l’altra". I és que en Ramon explica que el procediment sempre és el mateix entre la gent. "Primer, sorpresa, després, la proven i, finalment, agrada a tothom". 
 Està molt bé però crec que és un pèl cara... 
Jo no hi entenc d'economia, però suposo que no deu poguer ser més barata per la llei de mercat i aquestes coses.
Jo suposo que deu ser més pels costos de producció a escala petita, i per tant, l'absència d'economies d'escala. 
L'empresa que la fabrica és una petita "brasserie" d'Argelers de la Marenda, a Catalunya Nord (fabriquen també la cervesa Cap d'Ona). Tenen la voluntat que sigui coneguda com a un producte català i no francès, i aixo ja és d'agrair... Es més cara que l'americana, pero els costos no es poden comparar... 
jo l'he tastat la cervesa Cap d'Ona, i realment em va sorpendre, era bona! les vaig comprar a unes parades d'artesania fa uns mesos a Girona, nosé com és deia. No vaig veure la cola per això, espero poder tastar-la també! 
aquest mural q portes a la foto, l'han intentat borrar, l'he vist jo aquesta matí que he passat amb cotxe! 
que dius ara???? 
si, l'estel està tacat amb negre i lo d països catalans i les dates crec que també! 
merci company! ja niren a arreglarlo! salut!